એપ્રિલમાં દિલ્હીમાં આયોજિત કોંગ્રેસની જનઆક્રોશ રેલીમાં રાહુલ ગાંધીએ કહ્યું હતું કે, હું બે ત્રણ દિવસ પહેલાં કર્ણાટક જઈ રહ્યો હતો, હું વિમાનમાં જતો હતો. વિમાન અચાનક 8 હજાર ફિટ નીચે આવી ગયું. હું અંદરથી ધ્રૂજી ગયો હતો અને ત્યારે લાગ્યું કે હવે ગયો. એ જ વખતે મને કૈલાસ માનસરોવર યાદ આવ્યું, ત્યારે તેમણે ભગવાન શિવને યાદ કર્યા હતા અને તેમણે એ જ વખતે કૈલાસ માનસરોવરની યાત્રાએ જવાનું નક્કી કર્યું હતું. હવે હું તમારી પાસેથી 10-15 દિવસની રજા માગું છું, જેથી હું કૈલાસ માનસરોવરની યાત્રાએ જઈ શકું.